Ralph Towner

Ralph Towner (1. maaliskuuta 1940 Chehalis, Washington, Yhdysvallat – 18. tammikuuta 2026 Rooma, Italia) oli yhdysvaltalainen kitaristi, multi-instrumentalisti, säveltäjä ja sovittaja. Towner tuli tunnetuksi johtamastaan Oregon-yhtyeestä ja lukuisista saksalaiselle ECM-levymerkille tekemistään levytyksistä. Levyillä ja konserteissa Towner soitti 12-kielistä ja klassista kitaraa, pianoa, syntetisaattoria, lyömäsoittimia ja trumpettia. Towner soitti vain akustista kitaraa.

Vuonna 1970 Towner perusti Oregon-yhtyeen yhdessä Paul McCandlessin, Glen Mooren ja Collin Walcottin kanssa. Yhtye teki 1970-luvulla useita levytyksiä, joilla se yhdisti kansanmusiikkia, intialaista klassista musiikkia, avant-garde jazzia ja vapaata improvisaatiota. Yhtyettä voi hyvin pitää yhtenä maailmanmusiikin edelläkävijänä. 

Towner levytti muun muassa Gary Burtonin, John Abercrombien, Keith Jarrettin ja Jan Garbarekin kanssa. Towner soitti Weather Reportin vuonna 1972 ilmestyneellä albumilla I Sing the Body Electric.

Towner asui Roomassa, Italiassa.

Hän esiintyi useita kertoja Suomessa Oregonin riveissä sekä soolona. 1976 Towner vieraili Helsingin Juhlaviikoilla John Abercrombien kanssa duona esiintyen sekä Kaivopuistossa että Vanhalla ylioppilastalolla. Viimeisin Suomen vierailu oli soolona helmikuussa 2019 Validi Karkia -klubilla Porissa. Konsertti oli ensimmäinen esiintyminen vain kaksi kuukautta aiemmin Townerille suoritetun kolminkertaisen ohitusleikkauksen jälkeen.

 Levytykset sooloartistina 

 Trios / Solos (1972) yhdessä Glen Mooren kanssa
 Diary (1974)
 Matchbook (1975) yhdessä Gary Burtonin kanssa
 Solstice (1975)
 Sargasso Sea (1976) yhdessä John Abercrombien kanssa
 Solstice/Sound and Shadows (1977)
 Batik (1978)
 Old Friends, New Friends (1979)
 Solo Concert (1979)
 Five Years Later (1982) yhdessä John Abercrombien kanssa
 Blue Sun (1983)
 Slide Show (1986) yhdessä Gary Burtonin kanssa
 City of Eyes (1989)
 Open Letter (1992)
 Oracle (1994) yhdessä Gary Peacockin kanssa
 Lost and Found (1996)
 Ana (1997)
 A Closer View (1998) yhdessä Gary Peacockin kanssa
 Anthem (2001)
 Time Line (2006)
 From a Dream (2008) yhdessä Slava Grigoryanin ja Wolfgang Muthspielin kanssa
 Chiaroscuro (2009) yhdessä Paolo Fresun kanssa
 Travel Guide (2013) yhdessä Wolfgang Muthspielin ja Slava Grigoryanin kanssa
 My Foolish Heart (2017)

 Lähteet 

Luokka:Yhdysvaltalaiset jazzkitaristit
Luokka:Yhdysvaltalaiset jazzmusiikin säveltäjät
Luokka:Vuonna 1940 syntyneet
Luokka:Vuonna 2026 kuolleet